Chaumont (Val d'Ors)

Chaumonthttp://www.espaci-occitan.org/oc/occitan-e-occitania/occitania-e-valadas-occitanas/valadas-occitanas/https://www.oocities.org/toponimiaoccitana/98b.htmlhttps://fr.calameo.com/read/000047076072695ed24eb (Cháumount dins la nòrma de l'escòla dau Pò, Chiomonte oficialament en italian) es una comuna d'Occitània,"Chiomonte occitano" sul site de la comuna. dins la Val d'Ors (Valadas Occitanas). Administrativament es dins la Ciutat Metropolitana de Turin e la region de Piemont de l’estat italian.

Geografia
La comuna s’estend mai que tot a l’envèrs ente arriba au Plan dau Frais, velh pastural que dins le sècle passat es vengut un pòst famós pel torisme de l’esquí. Es ben probable qu’en origina le vilatge se trobesse dau cant virat au solelh, au lòng del la velha via galoromana e après se sie desvelopat ente se tròba per le chambiament de traçat de la via. Es encara ben clara la part centrala d’origina medievala atraversaa da la via principala que partaja le país en quatre quartiers: 
 a l’oèst Le Riu, le plus velh, marcat dau cors dau riu e au som de la part occidentala da la Pòrta de França, que a pus laissat traça; 
 le quartier Fond de Juilarda; 
 au centre dau país le quartier de La Plaça ente se tròben lo mai des maisons
 a l’est Le Puèi qu’es mai recent.
Dau cant de l’adreit se tròben, sus una dòuça penta au metz de vinhas, las Ramats, una anciana proprietat de l’Abadia Novalesa, abitats dempuèi l’epòca preistorica (rests retrobats a La Madalena que van dau Neolitic mai recent a la segunda Etat dau Fèrre). 
Istòria
L’ancian vilatge, já testimoniat ental 739 coma Camundis dins le testament d’Abbone relatiu a la fondacion de l’Abadia de Novalèisa, devaria prene son nom da la forma Caput montis o moncium, que clarzis ben l’origina. Chaumont aul es estat per ben quatre sècles la bòina dau Daufinat quand fasia partia dels Escartons fins au Tractat d’Utrecht dau 1713 ente a passat a los Savòia.

Personas ligadas a la comuna
 Giorgio Des Geneys, amiral creator de la flòta del reialme de Sardenha, naissut a Chaumont en 1761
 Joan Sibille, lingüista occitan especialista dau vivaroaupenc que sos aujòus venon de Chaumont

Ligams extèrnes
 Sit oficial de la comuna
 Estatut de la comuna
 Sit oficial de la fraccion del Plan dau Frais
 Presentacion en occitan de Chaumont sul sit de Chambra d’Oc

Nòtas e referéncias

Categoria:Val d'Ors
Categoria:Comuna de la província de Turin
Categoria:Comuna de las Valadas Occitanas
Chaumont